Aalborg Stiftstidende, 1843-02-20
Aalborg, den 20de Februar. Efter nedenstaaende Annonce ville følgende tvende Router for "Jris's Dampfart i anstundende Sommer blive bragte i Forslag: 1) To Gange ugentlig imellem Aalborg og Kjøbenhavn. Denne Fart vil udentvivl være af dem, der meest ville befordre Dampskibets pecuniaire Jnteresser og tillige staae i nøieste Correspondence med Dampfarterne paa Liimfjorden og overhovedet være den tjenligste for den nordre Jyllands Halvdeels Communication med Hovedstaden. Den vil ogsaa for selve Dampskibet være den beqvemmeste at udføre, og at "Jris ved Dampseiladsen paa Liimfjorden vil faae rigelig Beskjæftigelse for 2de ugentlige Toure paa Kjøbenhavn, tør vist være udenfor al Tvivl. Men paa den anden Side vilde man ved denne Route aldeles afskjæres fra den saa vigtige directe Forbindelse med Kiel og Østkystens Mellemrouter (Syd=Jylland og Fyen) indbyrdes, og altsaa et af Hovedøiemedenne med denne Dampskibsforts Establering aldeles tilsidesættes, eftersom maanedlige eller 14 Dages Toure paa Østkysten og Kiel alene, vilde bringe en Forstyrrelse ind i Dampskibets Farter og skade Skibets Jnteresser. 2) Fart imellem Aalborg og Kiel af Østkysten samt Aalborg og Kjøbenhavn i een Uge. Denne Route er den, som tidligere har været foreslaaet og vidtløftigere omtalt her i Bladet og som ustridigt er den, der fuldkomnest vilde tilfredsstille Fartens dobbelte Øiemed. Efter denne skulde Dampskibet f. Ex. afgaae herfra Løverdag Eftermiddag, kun bestryge Fredericia og Assens og vilde saaledes være i Kiel Søndag Aften, afgaae fra Kiel Mandag Aften, passere Tilbagetouren med længere Ophold (for Varelysning) i Assens og Fredericia og være her tilbage Onsdag Morgen, Torsdag Efterm. afgaae til Kjøbenhavn og Fredag Aften retournere fra Kjøbenhavn her tilbage. Man har imidlertid meent, at denne Route vilde være for forceret for Skibet, hvilket naturligviis vil staae til nærmere Overveielse at bedømme og afgjøre. Vi kunne med flere Andre kun formene, at Routen efter Prøve vil vise sig baade udførlig og bifaldsværdig. Skulde den blive antagen, er det ogsaa kun paatænkt, foreløbig at udføre den med en Moderation, nemlig saaledes, at Dampskibet kun gik hver 14de Dag paa Kiel og den anden Uge gik 2 Gange paa Kjøbenhavn eller udhvilede i det ved Kielertourens Udelukkelse fremkomne Mellemrum. 3) Ugentlig Fart imellem Aalborg rig Kjøbenhavn til Kiel og over Kjøbenhavn tilbage. Skulde de foregaaende Router af de anførte Grunde ikke vinde Pluraliteten for sig, da turde den sidstanførte vistnok være den, der bedst vilde forene Dampskibets Øiemed og dets Jnteresser. Farten vilde da vel omtrent blive saaledes, at Dampskibet afgik herfra f. Ex. Onsdag Efterm., var i Kjøbenhavn Torsdag Morgen tidligt, afgik derfra samme Dags Aften, ankom til Kiel Fredag Form., afgik derfra igjen Løverdag Aften, ankom til Kjøbenhavn Søndag Formiddag, og retournerede Mandag Eftermiddag til Aalborg, hvor det indtraf Tirsdag Morgen. Ved denne Route vilde opstaae de Fordele, at baade Kjøbenhavn og Kiel naaedes i een Uge, at Passagerer, som fra Liimfjorden og Aalborg &c. agtede sig til Kiel, kunde opholde sig en Forretningsdag i Kjøbenhavn (og behøvede denne Dag end ikke at tage Ophold paa en Gjæstgivergaard, og ligesaa de Reisende, som over Kiel agtede sig til det nordlige Jylland, havde en Søndags og en Forretningsdags Ophold i Kjøbenhavn. Det Gods, der fra Fjorden og Aalborg agtedes forsendt til Kiel, og det, som fra sidste Sted skulde hertil, kunde forblive uomlosset ombord i Kjøbenhavn, ligesom Fragten for de Passagerer, der gjorde hele Routen imellem Aalborg og Kiel, frem eller Retour, ogsaa maatte ventes modereret. "Jris" vilde da allerede bringe endeel Passagerer og Gods med sig herfra til Kjøbenhavn, som skulde til Kiel, og ligesaa fra Kiel, som skulde hertil, saa at det vist altid vilde kunne vente at gaae fuldt ladet paa begge Stationer og saaledes saameget mere maatte kunde udholde Concurrence med Christian den 8de saasom dette ikke heller i Hurtighed kan maale sig med "Jris",(Frederik den 6tes Fart paa Kiel siges, ganske at skulle opgives, og maatte, hvis "Jris" valgte denne Route, vistnok i hvert Tilfælde vige for dette.) Den her omhandlede Route bliver saaledes vistnok særdeles anbefalingsværdig i alle Henseender, men beholder kun den Ulempe, at Forbindelsen med Østkysten totalt afskjæres samt at "Jris" kun een Gang ugentlig vilde faae Fart fra Aalborg, hvilket vistnok for Liimfjordsfarten vilde blive en skadende Jnconvenients. – Det maa nu staae til Actionairerne, prøvende at bedømme disse forskellige Router og vælge den bedste. J hvert Tilfælde maa det glæde denne Farts og Dampskibsentreprisens Velyndere at see, hvorledes forskjellige fordeelagtige og hensigtsmæssige Router frembyde sig og gjøre Valget vanskeligt. J de ved "Jris's" tilbagelagte Farter og dets Prospectus for Fremtiden vundne Resultater, viser sig tillige en heldig Stadfæstelse af den af os tidligere udtalte og stedse vedholdte Anskuelse, at den Fart, som man i Begyndelsen tvivlede om, vilde kunne skjænke et Dampskib fornøden Beskjæftigelse, nødvendigen udkræver tvende Dampskibe for ret at udfolde sine Forbindelsesgoder og bringe den combinerede inden, og udenrigske Dampcommunication i sand Flor. Forhaabentlig vil den Tid heller ikke længere være meget fjern, da tvende Dampskibsarme fra Aalborg skulle føre Beviset for denne Sandhed. Ved to Dampskibe, hvoraf det ene ugentlig kunde fare mellem Frederiksværn (via Frederikshavn, Aalborg, Fredericia, Assens) og Kiel og det andet imellem Aalborg og Kjøbenhavn to Gange ugentlig, vilde en saadan priselig Forbindelse fuldstændigt være bragt tilveie. (Allerede hurtigere vilde dette Maal, idetmindste tilnærmelsesviis, kunne opnaaes, hvis Rhederen af Frederik den 6te bestemte sig til at lade dette gaae mellem Aalborg, Østkysten og Kiel, og "Jris da bestemte sig til Fart imellem Frederiksværn, Frederikshavn, Aalborg og Kjøbenhavn Tour og Retour, hvis ikke Fr. 6 kunde befare hele den norskekielske Route og "Jris" da vedblive sine 2de Toure, paa Kjøbenhavn.) De fremkaldte praktiske Resultater have ogsaa paa glædelig Maade bidraget til at vække den i vort Fædreland allerede forlænge slumrede Jnteresse for og Erkjendelse af Dampskibsfartens Vigtighed og Nytte. Det er os saaledes bekjendt, at der allerede paa Østkysten (fornemmelig i Fyen) paatænkes Anskaffelsen af endnu et Dampskib til at soutinere den østlige Route, ligesom, saasnart en stadig Fart imellem Aalborg og Kiel er tilveiebragt, Norge vist heller ikke vil tove længe med, at udsende en egen Dampskibsarm til Jylland, der vilde gjøre Norges Forbindelse saavel med Kjøbenhavn, som med Jylland og Tydskland, langt hurtigere og behageligere og betydeligt billigere end den nærværende norske Forbindelse med Kjøbenhavn. – Efter Forestillingen igaar Aftes blev Komikeren Hr. Adami, som med meget bifald havde udført Tannes Parti i "Debutantindens Fader og Ledermanns i Recensenten og Dyret og som altid veed at give sine Roller deres sande komiske Jndklædning, atter fremkaldt og fremstammede sin Tak for det applanderede Publicum. Ved Beneficeforestillingen for Hr. Wimmer og Kone imorgen vil iblandt flere Stykker for første Gang her blive opført Adolph og Clara eller de to Arrestanter, til d'Alayras Musik efter det Franske bearbeidet af Jens Baggesen.